Publication: Magyar Közlöny
Issue: MK-2000-87 (Year: 2000, Number: 87)
Era: 1990-2004
Section: 
Paragraph Index: 124

(2) A Résztvevők a kábítószerek és pszichotrop anyagok illegális termelése, előállítása és kereskedelme, valamint a prekurzoroknak a törvényes kereskedelemből való eltérítése elleni fellépés céljából, a közöttük fennálló kormányközi egyetértési nyilatkozattal összhangban, információt cserélnek a kábítószerek és pszichotrop anyagok jogellenes termeléséről, előállításáról és az illegális kereskedelméről, a prekurzoroknak a törvényes kereskedelemből való eltérítéséről, az illegális kábítószer-kereskedelem elleni fellépésnek, valamint a kábítószer-kereskedelemből származó jövedelmeknek a pénzintézeteken keresztül történő tisztára mosása megakadályozásának módszereiről.

Source: https://magyarkozlony.hu/hivatalos-lapok/b437ec04623193339d23d05d460b0c79e61b6a99/dokumentumok/789fbfc710597175e6f1aa4c3994b7f65d31624e/letoltes